  Наталья Тетерина Дэбес ёросын вордскем кырӟась Артемий Гаврилов нош ик удмурт кырӟанъя «Элькуновидение» вожвылъяськонын кужымзэ эскерыны малпаз. Кызьы со вераз ивортодэтъя «Удмуртия» агентстволы, конкурсын 2014-тӥ арын ёрослэсь данзэ утьыкуз, кырӟанэз солы уггес тупа вал, соин ик вылӥ интыосты басьтыны ӧз луы. Отын уг тупа вал мыным кырӟанэ манерезъя, асме ӧй шӧды мон со кырӟанын. Валамон, лябгес вал. Таяз эскерто выльысь, малы ке шуоно выль кырӟан, кылъёсыз туж чебересь. Со Дэбес ёросысь гожъяськисьлэн, ми бырйим со кырӟанэз ӵапак «Элькуновиденилы», но со кемалась гожтэмын ни Артемий Гаврилов, Дэбес ёросысь кырӟасьСо верамъя, Светлана Федуловалэн кылъёсызъя гожтэм Ольга Перевозчиковалэн «Мон удмурт» кырӟанэз этнофолк ӧрлы тупа но быдэс удмурт калык сярысь вера.  Мон уг витиськы одно ик вормонме. Валтӥсез – кырӟанлэсь пуштроссэ усьтыны калыклы, мае мон шӧдӥсько сюлэмам но со кырӟанын мар сярысь вераське. <…> Кылемаз мынам эктӥсьёс вал. Сыӵе чебер номер лэсьтэмын вал, нош таяз мынам потэ минимализм, сыӵе естественно мед луоз, ас понназ мед бызёз Артемий Гаврилов, Дэбес ёросысь кырӟасьВатсалом, егит воргорон кырӟанэн 5 аресысен тунсыкъяськыны кутскиз, ӧнерезъя но Артемий Гаврилов та удысын ужа. 2016-тӥ арын кырӟась «Россилэн зарни куараез» конкурсын 1-тӥ степенё лауреат луиз. Та дыре Артемий Дэри черкогуртысь «Вуюись» калык ансамблен кивалтэ. Тодэ вайытом, туннэ нуналлы «Элькуновидение» конкурсэ куриськонъёсты кутон йылпумъяськиз. Кырӟанъя вожвылъяськонэ пыриськыны мылкыд каризы 21 ёросъёсысь но каръёсысь кырӟасьёс. Соосын тодматскыны татын луоз. Тодэ вайытом, 6-тӥ коньывуонэ «Мынам Удмуртие» телерадиокомпаниын куриськон сётэм вань коллективъёсты но нимаз кырӟасьёсты учкозы. Тужгес кужмооссэ, тунсыкооссэ кыкетӥ люкетаз лэзёзы, со 20-тӥ коньывуонэ «Аксион» культура дворецын ортчоз. Собере 12 устоосыз конкурслэн финалаз потозы, со 4-тӥ шуркынмонэ телеканаллэн меӵак эфираз мыноз. Тегъёс: Лулчеберет Дэбес Удмуртия кырӟан Элькуновидение  